title: 2012 m. balandžio 27 d. Komisijos įgyvendinimo reglamentas (ES) Nr. 369/2012, kuriuo dėl veikliųjų medžiagų kraujo miltų, kalcio karbido, kalcio karbonato, klinčių, pipirų ir kvarcinio smėlio patvirtinimo sąlygų iš dalies keičiamas Įgyvendinimo reglamentas (ES) Nr. 540/2011  Tekstas svarbus EEE

text:
28.4.2012

               LT

               Europos Sąjungos oficialusis leidinys

               L 116/19

         KOMISIJOS ĮGYVENDINIMO REGLAMENTAS (ES) Nr. 369/2012
   2012 m. balandžio 27 d.
   kuriuo dėl veikliųjų medžiagų kraujo miltų, kalcio karbido, kalcio karbonato, klinčių, pipirų ir kvarcinio smėlio patvirtinimo sąlygų iš dalies keičiamas Įgyvendinimo reglamentas (ES) Nr. 540/2011
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 13 straipsnio 2 dalį,
   kadangi:

               (1)

               veikliosios medžiagos kraujo miltai, kalcio karbidas, kalcio karbonatas, klintys, pipirai ir kvarcinis smėlis buvo įtrauktos į Tarybos direktyvos 91/414/EEB (2) I priedą priėmus Komisijos direktyvą 2008/127/EB (3) pagal 2004 m. gruodžio 3 d. Komisijos reglamento (EB) Nr. 2229/2004 (4), nustatančio išsamias darbų programos, minėtos Tarybos direktyvos 91/414/EEB 8 straipsnio 2 dalyje, ketvirtojo etapo įgyvendinimo taisykles, 24b straipsnyje nustatytą tvarką. Direktyvą 91/414/EEB pakeitus Reglamentu (EB) Nr. 1107/2009 šios medžiagos laikomos patvirtintomis pagal tą reglamentą ir yra išvardytos 2011 m. gegužės 25 d. Komisijos įgyvendinimo reglamento (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009, priedo A dalyje (5);

               (2)

               vadovaudamasi Reglamento (EB) Nr. 2229/2004 25a straipsniu, Europos maisto saugos tarnyba (toliau – tarnyba) pateikė Komisijai bendras peržiūros išvadas dėl kraujo miltų (6) (2011 m. rugsėjo 26 d.), dėl kalcio karbido (7) (2011 m. spalio 17 d.), dėl kalcio karbonato (8) ir klinčių (9) (2011 m. liepos 6 d.), dėl maltų pipirų ekstrahavimo likučio (10) (2011 m. liepos 4 d.) ir dėl kvarcinio smėlio (11) (2011 m. liepos 6 d.). Valstybės narės ir Komisija Maisto grandinės ir gyvūnų sveikatos nuolatiniame komitete apsvarstė vertinimo ataskaitų projektus ir tarnybos išvadas ir 2012 m. kovo 9 d. pateikė juos kaip Komisijos kraujo miltų, kalcio karbido, kalcio karbonato, klinčių, maltų pipirų ekstrahavimo likučio ir kvarcinio smėlio peržiūros ataskaitas;

               (3)

               remdamasi Reglamento (EB) Nr. 1107/2009 12 straipsnio 2 dalimi Komisija paragino pranešėjus pateikti pastabų apie tarnybos išvadas. Be to, remdamasi to reglamento 13 straipsnio 1 dalimi Komisija paragino pranešėjus pateikti pastabų apie kraujo miltų, kalcio karbido, kalcio karbonato, klinčių, maltų pipirų ekstrahavimo likučio ir kvarcinio smėlio peržiūros ataskaitų projektus. Pranešėjai pateikė pastabas ir jos buvo atidžiai išnagrinėtos;

               (4)

               konstatuojama, kad veikliosios medžiagos kraujo miltai, kalcio karbidas, kalcio karbonatas, klintys, pipirai ir kvarcinis smėlis turi būti laikomos patvirtintomis pagal Reglamentą (EB) Nr. 1107/2009;

               (5)

               pagal Reglamento (EB) Nr. 1107/2009 13 straipsnio 2 dalį kartu su to reglamento 6 straipsniu ir atsižvelgiant į dabartines mokslo ir technikos žinias, būtina iš dalies pakeisti kraujo miltų, kalcio karbido, kalcio karbonato, klinčių, pipirų ir kvarcinio smėlio patvirtinimo sąlygas. Ypač tikslinga reikalauti papildomos patvirtinamosios informacijos dėl kraujo miltų, kalcio karbonato ir pipirų. Tuo pačiu metu būtina atlikti tam tikrus techninius pakeitimus – būtent, veikliosios medžiagos pavadinimas „pipirai“ turi būti pakeistas pavadinimu „maltų pipirų ekstrahavimo likutis“;

               (6)

               todėl Reglamento (ES) Nr. 540/2011 priedas turėtų būti atitinkamai iš dalies pakeistas;

               (7)

               prieš taikant šį reglamentą turėtų būti numatytas pakankamas laiko tarpsnis, kad valstybės narės, pranešėjai ir augalų apsaugos produktų leidimų turėtojai spėtų įvykdyti reikalavimus, atsiradusius dėl pakeistų patvirtinimo sąlygų;

               (8)

               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 540/2011 priedo A dalis iš dalies keičiama pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2012 m. rugsėjo 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. balandžio 27 d.

            Komisijos vardu

            Pirmininkas

         José Manuel BARROSO

      (1)  OL L 309, 2009 11 24, p. 1.

      (2)  OL L 230, 1991 8 19, p. 1.

      (3)  OL L 344, 2008 12 20, p. 89.

      (4)  OL. L 379, 2004 12 24, p.13.

      (5)  OL L 153, 2011 06 11, p. 1.

      (6)  Europos maisto saugos tarnyba. „Bendros peržiūros išvados dėl veikliosios medžiagos pesticido kraujo miltų keliamos rizikos vertinimo“. EMST leidinys (2011 m.) 9(10):2394. [36 p.]. doi:10.2903/j.efsa.2011.2396. Pateikta internete adresu: www.efsa.europa.eu/efsajournal.htm.

      (7)  Europos maisto saugos tarnyba. „Bendros peržiūros išvados dėl veikliosios medžiagos pesticido kalcio karbido keliamos rizikos vertinimo“. EMST leidinys (2011 m.) 9(10):2419. [48 p.]. doi:10.2903/j.efsa.2011.2419. Pateikta internete adresu: www.efsa.europa.eu/efsajournal.htm.

      (8)  Europos maisto saugos tarnyba. „Bendros peržiūros išvados dėl veikliosios medžiagos pesticido kalcio karbonato keliamos rizikos vertinimo“. EMST leidinys (2011 m.) 9(7):2298. [28 p.]. doi:10.2903/j.efsa.2011.2298. Pateikta internete adresu: www.efsa.europa.eu/efsajournal.htm.

      (9)  Europos maisto saugos tarnyba. „Bendros peržiūros išvados dėl veikliosios medžiagos pesticido klinčių keliamos rizikos vertinimo“. EMST leidinys (2011 m.) 9(7):2299. [33 p.]. doi:10.2903/j.efsa.2011.2299. Pateikta internete adresu: www.efsa.europa.eu/efsajournal.htm.

      (10)  Europos maisto saugos tarnyba. „Bendros peržiūros išvados dėl veikliosios medžiagos pesticido maltų pipirų ekstrahavimo likučio keliamos rizikos vertinimo“. EMST leidinys (2011 m.) 9(7):2285. [37 p.]. doi:10.2903/j.efsa.2011.2285. Pateikta internete adresu: www.efsa.europa.eu/efsajournal.htm.

      (11)  Europos maisto saugos tarnyba. „bendros peržiūros išvados dėl veikliosios medžiagos pesticido kvarcinio smėlio keliamos rizikos vertinimo“. EMST leidinys (2011 m.) 9(7):2300. [40 p.]. doi:10.2903/j.efsa.2011.2300. Pateikta internete adresu: www.efsa.europa.eu/efsajournal.htm.

      PRIEDAS
      Įgyvendinimo reglamento (ES) Nr. 540/2011 priedo A dalis iš dalies keičiama taip:

                  (1)

                  222 eilutė, skirta veikliajai medžiagai kraujo miltams, pakeičiama taip:

                              Įprastas pavadinimas, identifikacijos numeriai

                              IUPAC pavadinimas

                              Grynumas

                              Patvirtinimo data

                              Patvirtinimo galiojimo pabaiga

                              Konkrečios nuostatos

                              „Kraujo miltai

                              CAS Nr. 90989-74-5
                              CIPAC Nr. 909

                              Netaikoma.

                              ≥ 990 g/Kg

                              2009 m. rugsėjo 1 d.

                              2019 m. rugpjūčio 31 d.

                              A   DALIS
                              Leidžiama naudoti tik kaip repelentą. Kraujo miltai turi atitikti Reglamento (EB) Nr. 1069/2009 (1) ir Reglamento (ES) Nr. 142/2011 (2) reikalavimus.
                              B   DALIS
                              Vertindamos paraiškas dėl augalų apsaugos produktų, kurių sudėtyje yra kraujo miltų, registracijos naudoti kitais atvejais nei tiesioginis koncentruotas taikymas atskiriems augalams, valstybės narės ypatingą dėmesį turi skirti Reglamento (EB) Nr. 1107/2009 4 straipsnio 3 dalyje nurodytiems kriterijams ir užtikrinti, kad visi būtini duomenys ir informacija būtų pateikti prieš registruojant tokius produktus.
                              Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į iš dalies pakeistos kraujo miltų peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2012 m. kovo 9 d., išvadas (SANCO/2604/2008), ypač į jos I ir II priedėlius.
                              Naudojimo sąlygose prireikus turi būti numatytos rizikos mažinimo priemonės.
                              Pareiškėjas patvirtinamąją informaciją dėl techninės medžiagos specifikacijų valstybėms narėms, Komisijai ir Tarnybai pateikia iki 2013 m. kovo 1 d.

                  (2)

                  223 eilutė, skirta veikliajai medžiagai kalcio karbidui, pakeičiama taip:

                              Įprastas pavadinimas, identifikacijos numeriai

                              IUPAC pavadinimas

                              Grynumas

                              Patvirtinimo data

                              Patvirtinimo galiojimo pabaiga

                              Konkrečios nuostatos

                              „Kalcio karbidas

                              CAS Nr. 75-20-7
                              CIPAC Nr. 910

                              Kalcio acetilidas

                              ≥ 765 g/kg
                              Sudėtyje yra 0,08–0,9 g/kg kalcio fosfido

                              2009 m. rugsėjo 1 d.

                              2019 m. rugpjūčio 31 d.

                              A   DALIS
                              Leidžiama naudoti tik kaip repelentą.
                              B   DALIS
                              Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į iš dalies pakeistos kalcio karbido peržiūros ataskaitos,kurią Maisto grandinės ir gyvūnų sveikatos nuolatinis komitetas baigė rengti 2012 m. kovo 9 d., išvadas (SANCO/2605/2008), ypač į jos I ir II priedėlius.
                              Naudojimo sąlygose prireikus turi būti numatytos rizikos mažinimo priemonės.“

                  (3)

                  224 eilutė, skirta veikliajai medžiagai kalcio karbonatui, pakeičiama taip:

                              Įprastas pavadinimas, identifikacijos numeriai

                              IUPAC pavadinimas

                              Grynumas

                              Patvirtinimo data

                              Patvirtinimo galiojimo pabaiga

                              Konkrečios nuostatos

                              „Kalcio karbonatas

                              CAS Nr. 471-34-1
                              CIPAC Nr. 843

                              Kalcio karbonatas

                              ≥ 995 g/kg

                              2009 m. rugsėjo 1 d.

                              2019 m. rugpjūčio 31 d.

                              A   DALIS
                              Leidžiama naudoti tik kaip repelentą.
                              B   DALIS
                              Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į iš dalies pakeistos kalcio karbonato peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2012 m. kovo 9 d., išvadas (SANCO/2606/2008), ypač į jos I ir II priedėlius.
                              Naudojimo sąlygose prireikus turi būti numatytos rizikos mažinimo priemonės.
                              Pranešėjas pateikia patvirtinamąją informaciją apie:

                                          —

                                          papildomus duomenis, susijusius su techninės medžiagos specifikacijomis;

                                          —

                                          analizės metodus tipiškos sudėties kalcio karbonatui bei priemaišoms techninėje medžiagoje nustatyti.

                                    Ši informacija pateikiama valstybėms narėms, Komisijai ir Tarnybai iki 2013 m. kovo 1 d.“

                  (4)

                  237 eilutė, skirta veikliajai medžiagai klintims, pakeičiama taip:

                              Įprastas pavadinimas, identifikacijos numeriai

                              IUPAC pavadinimas

                              Grynumas

                              Patvirtinimo data

                              Patvirtinimo galiojimo pabaiga

                              Konkrečios nuostatos

                              „Klintys

                              CAS Nr. 1317-65-3
                              CIPAC Nr. 852

                              Kalcio karbonatas

                              ≥ 980 g/kg

                              2009 m. rugsėjo 1 d.

                              2019 m. rugpjūčio 31 d.

                              A   DALIS
                              Leidžiama naudoti tik kaip repelentą.
                              B   DALIS
                              Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į iš dalies pakeistos klinčių peržiūros ataskaitos, kurią Maistograndinės ir gyvūnų sveikatos nuolatinis komitetas baigė rengti 2012 m. kovo 9 d., išvadas (SANCO/2618/2008), ypač į jos I ir II priedėlius.
                              Naudojimo sąlygose prireikus turi būti numatytos rizikos mažinimo priemonės.“

                  (5)

                  239 eilutė, skirta veikliajai medžiagai pipirams, pakeičiama taip:

                              Įprastas pavadinimas, identifikacijos numeriai

                              IUPAC pavadinimas

                              Grynumas

                              Patvirtinimo data

                              Patvirtinimo galiojimo pabaiga

                              Konkrečios nuostatos

                              „Maltų pipirų ekstrahavimo likutis (MPEL)

                              CAS Nr. nepriskirtas
                              CIPAC Nr. nepriskirtas

                              Garais distiliuoti ir tirpikliais ekstrahuoti juodieji pipirai – Piper nigrum

                              Tai yra sudėtinis cheminių medžiagų mišinys, sudėtinės dalies piperino, kaip žymens, kiekis turi būti ne mažiau kaip 4%

                              2009 m. rugsėjo 1 d.

                              2019 m. rugpjūčio 31 d.

                              A   DALIS
                              Leidžiama naudoti tik kaip repelentą.
                              B   DALIS
                              Vertindamos paraiškas dėl augalų apsaugos produktų, kurių sudėtyje yra juodųjų pipirų ekstrahavimo likučio, registracijos naudoti kitais atvejais nei privačiuose soduose, valstybės narės ypatingą dėmesį turi skirti Reglamento (EB) Nr. 1107/2009 4 straipsnio 3 dalyje nurodytiems kriterijams ir užtikrinti, kad visi būtini duomenys ir informacija būtų pateikti prieš registruojant tokius produktus.
                              Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į iš dalies pakeistos pipirų peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2012 m. kovo 9 d., išvadas (SANCO/2620/2008), ypač į jos I ir II priedėlius.
                              Naudojimo sąlygose prireikus turi būti numatytos rizikos mažinimo priemonės.
                              Pareiškėjas patvirtinamąją informaciją dėl techninės medžiagos specifikacijų valstybėms narėms, Komisijai ir Tarnybai pateikia iki 2013 m. kovo 1 d.“

                  (6)

                  247 eilutė, skirta veikliajai medžiagai kvarciniam smėliui, pakeičiama taip:

                              Įprastas pavadinimas, identifikacijos numeriai

                              IUPAC pavadinimas

                              Grynumas

                              Patvirtinimo data

                              Patvirtinimo galiojimo pabaiga

                              Konkrečios nuostatos

                              „Kvarcinis smėlis

                              CAS Nr. 14808-60-7, 7637-86-9
                              CIPAC Nr. 855

                              Kvarcas, silicio dioksidas

                              ≥ 915 g/kg
                              Maksimalus kristalinio silicio dioksido (skersmuo mažiau nei 50 um) dalelių kiekis 0,1%.

                              2009 m. rugsėjo 1 d.

                              2019 m. rugpjūčio 31 d.

                              A   DALIS
                              Leidžiama naudoti tik kaip repelentą.
                              B   DALIS
                              Vertindamos paraiškas dėl augalų apsaugos produktų, kurių sudėtyje yra kvarcinio smėlio, registracijos naudoti kitur nei medelynuose, valstybės narės ypatingą dėmesį turi skirtiReglamento (EB) Nr. 1107/2009 4 straipsnio 3 dalyje nurodytiems kriterijams ir užtikrinti, kad visi būtini duomenys ir informacija būtų pateikti prieš registruojant tokius produktus.
                              Įgyvendinant VI priedo vienodus principus, atsižvelgiama į kvarcinio smėlio peržiūros ataskaitos, priimtos Maisto grandinės ir gyvūnų sveikatos nuolatiniame komitete, išvadas (SANCO/2628/2008), ypač į jos I ir II priedėlius.
                              Naudojimo sąlygose prireikus turi būti numatytos rizikos mažinimo priemonės.“

         (1)  OL L 300, 2009 11 14, p. 1.

         (2)  OL L 54, 2011 2 26, p. 1.“


title: 2012 m. liepos 4 d. Komisijos įgyvendinimo reglamentas (ES) Nr. 589/2012, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga fluksapiroksadas ir iš dalies keičiamas Komisijos įgyvendinimo reglamento (ES) Nr. 540/2011 priedas  Tekstas svarbus EEE

text:
5.7.2012

               LT

               Europos Sąjungos oficialusis leidinys

               L 175/7

         KOMISIJOS ĮGYVENDINIMO REGLAMENTAS (ES) Nr. 589/2012
   2012 m. liepos 4 d.
   kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga fluksapiroksadas ir iš dalies keičiamas Komisijos įgyvendinimo reglamento (ES) Nr. 540/2011 priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 13 straipsnio 2 dalį ir 78 straipsnio 2 dalį,
   kadangi:

               (1)

               pagal Reglamento (EB) Nr. 1107/2009 80 straipsnio 1 dalies a punktą Komisijos direktyva 91/414/EEB (2) turi būti taikoma veikliųjų medžiagų, dėl kurių sprendimas buvo priimtas pagal šios direktyvos 6 straipsnio 3 dalį iki 2011 m. birželio 14 d., patvirtinimo tvarkai ir sąlygoms. Reglamento (EB) Nr. 1107/2009 80 straipsnio 1 dalies a punkto sąlygos fluksapiroksadui įgyvendintos Komisijos sprendimu 2010/672/ES (3);

               (2)

               pagal Direktyvos 91/414/EEB 6 straipsnio 2 dalį 2009 m. gruodžio 11 d. Jungtinė Karalystė gavo BASF SE paraišką įtraukti veikliąją medžiagą fluksapiroksadą į Direktyvos 91/414/EEB I priedą. Sprendimu 2010/672/ES patvirtinta, kad dokumentų rinkinys buvo išsamus ir parengtas taip, kad jį galima laikyti iš esmės atitinkančiu Direktyvos 91/414/EEB II ir III prieduose išdėstytus duomenų ir informacijos reikalavimus;

               (3)

               šios veikliosios medžiagos poveikis žmonių ir gyvūnų sveikatai ir aplinkai pareiškėjo pasiūlytais naudojimo atvejais buvo įvertintas pagal Direktyvos 91/414/EEB 6 straipsnio 2 ir 4 dalių nuostatas. Paskirta ataskaitą rengianti valstybė narė vertinimo ataskaitos projektą pateikė 2011 m. sausio 11 d.;

               (4)

               valstybės narės ir Europos maisto saugos tarnyba (toliau – Tarnyba) kartu peržiūrėjo vertinimo ataskaitos projektą. 2011 m. gruodžio 16 d. Tarnyba pateikė Komisijai bendros peržiūros išvadas dėl veikliosios medžiagos pesticido fluksapiroksado keliamos rizikos vertinimo (4). Vertinimo ataskaitos projektą valstybės narės ir Komisija persvarstė Maisto grandinės ir gyvūnų sveikatos nuolatiniame komitete ir 2012 m. birželio 1 d. pateikė kaip Komisijos fluksapiroksado peržiūros ataskaitą;

               (5)

               atlikus įvairiapusius tyrimus nustatyta, kad augalų apsaugos produktai, kurių sudėtyje yra fluksapiroksado, gali būti laikomi iš esmės atitinkančiais Direktyvos 91/414/EEB 5 straipsnio 1 dalies a ir b punktų ir 5 straipsnio 3 dalies reikalavimus, visų pirma toms naudojimo paskirtims, kurios buvo išnagrinėtos ir išsamiai aprašytos Komisijos peržiūros ataskaitoje. Todėl tikslinga patvirtinti fluksapiroksadą;

               (6)

               nepažeidžiant Reglamente (EB) Nr. 1107/2009 nustatytų įpareigojimų, atsiradusių patvirtinus medžiagą, atsižvelgiant į tam tikrą padėtį, susidariusią dėl perėjimo nuo Direktyvos 91/414/EEB prie Reglamento (EB) Nr. 1107/2009, turėtų būti taikomos toliau pateikiamos nuostatos. Valstybėms narėms turėtų būti suteiktas šešių mėnesių laikotarpis po medžiagos patvirtinimo, per kurį jos peržiūrėtų augalų apsaugos produktų, kurių sudėtyje yra fluksapiroksado, registraciją. Valstybės narės turėtų atitinkamai pataisyti, pakeisti arba panaikinti registraciją. Nukrypstant nuo to termino, turėtų būti nustatytas ilgesnis laikotarpis, per kurį, kaip nustatyta Direktyvoje 91/414/EEB ir taikant vienodus principus, turėtų būti pateiktas ir įvertintas III priede nustatytas atnaujintas išsamus kiekvieno augalų apsaugos produkto dokumentų rinkinys, parengtas pagal kiekvieną naudojimo paskirtį;

               (7)

               patirtis, įgyta į Direktyvos 91/414/EEB I priedą įtraukiant veikliąsias medžiagas, įvertintas remiantis 1992 m. gruodžio 11 d. Komisijos reglamento (EEB) Nr. 3600/92, nustatančio išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, pirmojo etapo įgyvendinimo taisykles (5), nuostatomis, rodo, kad gali kilti sunkumų išaiškinant galiojančios registracijos turėtojų pareigas, susijusias su galimybe naudotis duomenimis. Todėl, siekiant išvengti tolesnių sunkumų, būtina aiškiau apibrėžti valstybių narių pareigas, visų pirma pareigą patikrinti, ar registracijos turėtojas gali naudotis šios direktyvos II priedo reikalavimus atitinkančiu dokumentų rinkiniu. Tačiau, jas aiškiau apibrėžus, valstybėms narėms ar registracijos turėtojams naujų įpareigojimų, palyginti su nustatytaisiais iki šiol priimtomis direktyvomis, kuriomis iš dalies keičiamas minėtos direktyvos I priedas, arba reglamentais, kuriais patvirtinamos veikliosios medžiagos, neatsirastų;

               (8)

               pagal Reglamento (EB) Nr. 1107/2009 13 straipsnio 4 dalį 2011 m. gegužės 25 d. Komisijos įgyvendinimo reglamento (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (6), priedas turėtų būti atitinkamai iš dalies pakeistas;

               (9)

               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Veikliosios medžiagos patvirtinimas
   I priede nurodyta veiklioji medžiaga fluksapiroksadas patvirtinama pagal šiame priede nustatytas sąlygas.
   2 straipsnis
   Pakartotinis augalų apsaugos produktų vertinimas
   1.   Vadovaudamosi Reglamentu (EB) Nr. 1107/2009 valstybės narės prireikus iki 2013 m. birželio 30 d. iš dalies keičia arba panaikina galiojančią augalų apsaugos produktų, kurių sudėtyje yra veikliosios medžiagos fluksapiroksado, registraciją.
   Iki tos datos jos pirmiausia patikrina, ar laikomasi šio reglamento I priede nustatytų sąlygų, išskyrus to priedo konkrečių nuostatų skiltyje nustatytas sąlygas, ir ar registracijos turėtojas turi dokumentų rinkinį, atitinkantį Direktyvos 91/414/EEB II priedo reikalavimus, arba gali juo naudotis vadovaudamasis tos direktyvos 13 straipsnio 1–4 dalyse ir Reglamento (EB) Nr. 1107/2009 62 straipsnyje nustatytomis sąlygomis.
   2.   Nukrypdamos nuo 1 dalies nuostatų valstybės narės iš naujo įvertina kiekvieną registruotą augalų apsaugos produktą, kurio sudėtyje fluksapiroksadas yra vienintelė veiklioji medžiaga arba viena iš keleto veikliųjų medžiagų, kurios visos įtrauktos į Įgyvendinimo reglamento (ES) Nr. 540/2011 priedą ne vėliau kaip iki 2012 m. gruodžio 31 d., pagal vienodus principus, numatytus Reglamento (EB) Nr. 1107/2009 29 straipsnio 6 dalyje, vadovaudamosi Direktyvos 91/414/EEB III priedo reikalavimus atitinkančiu dokumentų rinkiniu ir atsižvelgdamos į šio reglamento I priedo konkrečių nuostatų skiltį. Remdamosi tuo vertinimu valstybės narės nustato, ar produktas atitinka Reglamento (EB) Nr. 1107/2009 29 straipsnio 1 dalyje nustatytas sąlygas.
   Nustačiusios, ar produktas atitinka minėtas sąlygas, valstybės narės:

               a)

               jei būtina, iš dalies pakeičia arba panaikina produkto, kurio sudėtyje fluksapiroksadas yra vienintelė veiklioji medžiaga, registraciją ne vėliau kaip iki 2014 m. birželio 30 d. arba

               b)

               jei būtina, iš dalies pakeičia arba panaikina produkto, kurio sudėtyje fluksapiroksadas yra viena iš kelių veikliųjų medžiagų, registraciją iki 2014 m. birželio 30 d. arba iki tokiam pakeitimui ar panaikinimui skirtos dienos, nustatytos atitinkamu teisės aktu ar aktais, kuriais atitinkama medžiaga ar medžiagos buvo įtrauktos į Direktyvos 91/414/EEB I priedą arba patvirtintos, pasirinkdamos vėliausią datą.

         3 straipsnis
   Įgyvendinimo reglamento (ES) Nr. 540/2011 pakeitimai
   Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.
   4 straipsnis
   Įsigaliojimas ir taikymo data
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

   Jis taikomas nuo 2013 m. sausio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. liepos 4 d.

            Komisijos vardu

            Pirmininkas

         José Manuel BARROSO

      (1)  OL L 309, 2009 11 24, p. 1.

      (2)  OL L 230, 1991 8 19, p. 1.

      (3)  OL L 290, 2010 11 6, p. 51.

      (4)  EMST leidinys (2012 m.), 10(1): 2522. Galima rasti internete adresu www.efsa.europa.eu.

      (5)  OL L 366, 1992 12 15, p. 10.

      (6)  OL L 153, 2011 6 11, p. 1.

      I PRIEDAS

                  Įprastas pavadinimas, identifikavimo numeriai

                  IUPAC pavadinimas

                  Grynumas (1)

                  Patvirtinimo data

                  Patvirtinimo galiojimo pabaiga

                  Konkrečios nuostatos

                  Fluksapiroksadas
                  CAS Nr. 907204-31-3
                  CIPAC Nr. 828

                  3-(difluormetil)-1-metil-N-(3′,4′,5′-trifluorbifenil-2-il)pirazol-4-karboksamidas)

                  ≥ 950 g/kg
                  Priemaiša toluenas techninėje medžiagoje neturi viršyti 1 g/kg

                  2013 m. sausio 1 d.

                  2022 m. gruodžio 31 d.

                  Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į fluksapiroksado peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2012 m. birželio 1 d., išvadas, ypač į jos I ir II priedėlius.
                  Atlikdamos šį bendrą vertinimą, valstybės narės turi ypatingą dėmesį skirti požeminiam vandeniui kylančiai rizikai, kai veiklioji medžiaga naudojama esant pažeidžiamoms dirvožemio ir (arba) klimato sąlygoms.
                  Prireikus naudojimo sąlygose turėtų būti numatytos rizikos mažinimo priemonės.
                  Šiame įraše nurodytas grynumas grindžiamas eksperimentine gamykloje vykdoma gamyba. Pagal Reglamento (EB) Nr. 1107/2009 38 straipsnį ataskaitą rengianti valstybė narė informuoja Komisiją apie komerciniais tikslais pagamintos techninės medžiagos specifikaciją.

         (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.

      II PRIEDAS
      Įgyvendinimo reglamento (ES) Nr. 540/2011 priedo B dalis papildoma šiuo įrašu:

                     Numeris

                     Įprastas pavadinimas, identifikavimo numeriai

                     IUPAC pavadinimas

                     Grynumas (1)

                     Patvirtinimo data

                     Patvirtinimo galiojimo pabaiga

                     Konkrečios nuostatos

                     „24

                     Fluksapiroksadas
                     CAS Nr. 907204-31-3
                     CIPAC Nr. 828

                     3-(difluormetil)-1-metil-N-(3′,4′,5′-trifluorbifenil-2-il)pirazol-4-karboksamidas)

                     ≥ 950 g/kg
                     Priemaiša toluenas techninėje medžiagoje neturi viršyti 1 g/kg

                     2013 m. sausio 1 d.

                     2022 m. gruodžio 31 d.

                     Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į fluksapiroksado peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2012 m. birželio 1 d., išvadas, ypač į jos I ir II priedėlius.
                     Atlikdamos šį bendrą vertinimą, valstybės narės turi ypatingą dėmesį skirti požeminiam vandeniui kylančiai rizikai, kai veiklioji medžiaga naudojama esant pažeidžiamoms dirvožemio ir (arba) klimato sąlygoms.
                     Prireikus naudojimo sąlygose turėtų būti numatytos rizikos mažinimo priemonės.
                     Šiame įraše nurodytas grynumas grindžiamas eksperimentine gamykloje vykdoma gamyba. Pagal Reglamento (EB) Nr. 1107/2009 38 straipsnį ataskaitą rengianti valstybė narė informuoja Komisiją apie komerciniais tikslais pagamintos techninės medžiagos specifikaciją.“

         (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.


title: 2015 m. vasario 26 d. Komisijos įgyvendinimo reglamentas (ES) 2015/307, kuriuo dėl veikliosios medžiagos triklopiro patvirtinimo sąlygų iš dalies keičiamas Įgyvendinimo reglamentas (ES) Nr. 540/2011  Tekstas svarbus EEE

text:
27.2.2015

               LT

               Europos Sąjungos oficialusis leidinys

               L 56/6

         KOMISIJOS ĮGYVENDINIMO REGLAMENTAS (ES) 2015/307
   2015 m. vasario 26 d.
   kuriuo dėl veikliosios medžiagos triklopiro patvirtinimo sąlygų iš dalies keičiamas Įgyvendinimo reglamentas (ES) Nr. 540/2011
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 21 straipsnio 3 dalyje numatytą antrą galimybę ir 78 straipsnio 2 dalį,
   kadangi:

               (1)

               Komisijos direktyva 2006/74/EB (2) triklopiras įtrauktas į Tarybos direktyvos 91/414/EEB (3) I priedą kaip veiklioji medžiaga su sąlyga, kad susijusios valstybės narės užtikrins, kad pranešėjas, kurio prašymu triklopiras įtrauktas į minėtą priedą, pateiktų papildomos patvirtinamosios informacijos apie metabolito 6-chlor-2-piridinolio ūmaus ir ilgalaikio poveikio paukščiams ir žinduoliams bei poveikio vandens organizmams rizikos vertinimą;

               (2)

               į Direktyvos 91/414/EEB I priedą įtrauktos veikliosios medžiagos laikomos patvirtintomis pagal Reglamentą (EB) Nr. 1107/2009 ir yra išvardytos Komisijos įgyvendinimo reglamento (ES) Nr. 540/2011 (4) priedo A dalyje;

               (3)

               pranešėjas per tam skirtą laikotarpį valstybei narei pranešėjai Airijai pateikė papildomą informaciją, siekdamas patvirtinti rizikos paukščiams ir žinduoliams bei vandens organizmams vertinimą;

               (4)

               Airija įvertino pranešėjo pateiktą papildomą informaciją. Jos vertinimas buvo pridėtas prie vertinimo ataskaitos projekto kaip du priedai ir 2011 m. sausio 25 d. ir 2013 m. lapkričio 22 d. pateiktas kitoms valstybėms narėms, Komisijai ir Europos maisto saugos tarnybai (toliau – Tarnyba);

               (5)

               Komisija manė, kad iš pranešėjo pateiktos papildomos informacijos paaiškėjo, kad nenustačius papildomų apribojimų negalima atmesti nepriimtinos rizikos paukščiams ir žinduoliams tikimybės;

               (6)

               Komisija pasiūlė pranešėjui pateikti pastabų dėl triklopiro peržiūros ataskaitos;

               (7)

               Komisija nusprendė, kad buvo pateikta ne visa būtina papildoma patvirtinamoji informacija ir kad nenustačius papildomų apribojimų negalima atmesti nepriimtinos rizikos paukščiams ir žinduoliams tikimybės;

               (8)

               patvirtinta, kad veiklioji medžiaga triklopiras turi būti laikoma patvirtinta pagal Reglamentą (EB) Nr. 1107/2009. Tačiau siekiant sumažinti poveikį paukščiams ir žinduoliams, tikslinga iš dalies pakeisti šios veikliosios medžiagos naudojimo sąlygas, visų pirma ribojant jos naudojimą;

               (9)

               todėl Įgyvendinimo reglamento (ES) Nr. 540/2011 priedas turėtų būti atitinkamai iš dalies pakeistas;

               (10)

               valstybėms narėms turėtų būti skirtas laikotarpis augalų apsaugos produktų, kurių sudėtyje yra triklopiro, registracijai iš dalies pakeisti arba panaikinti;

               (11)

               tais atvejais, kai valstybės narės augalų apsaugos produktams, kurių sudėtyje yra triklopiro, pagal Reglamento (EB) Nr. 1107/2009 46 straipsnį nustato kokį nors lengvatinį laikotarpį, šis laikotarpis turėtų baigtis ne vėliau kaip per aštuoniolika mėnesių nuo šio reglamento įsigaliojimo;

               (12)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 540/2011 pakeitimai
   Įgyvendinimo reglamento (ES) Nr. 540/2011 priedo A dalis iš dalies keičiama pagal šio reglamento priedą.
   2 straipsnis
   Pereinamojo laikotarpio priemonės
   Vadovaudamosi Reglamentu (EB) Nr. 1107/2009, valstybės narės prireikus iki 2015 m. rugsėjo 19 d. iš dalies pakeičia arba panaikina galiojančią augalų apsaugos produktų, kurių sudėtyje yra veikliosios medžiagos triklopiro, registraciją.
   3 straipsnis
   Lengvatinis laikotarpis
   Pagal Reglamento (EB) Nr. 1107/2009 46 straipsnį valstybių narių nustatomas lengvatinis laikotarpis yra kuo trumpesnis ir baigiasi ne vėliau kaip 2016 m. rugsėjo 19 d.
   4 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. vasario 26 d.

            Komisijos vardu

            Pirmininkas

         Jean-Claude JUNCKER

      (1)  OL L 309, 2009 11 24, p. 1.

      (2)  2006 m. rugpjūčio 21 d. Komisijos direktyva 2006/74/EB, iš dalies keičianti Tarybos direktyvą 91/414/EEB, siekiant įtraukti dichlorpropą-P, metkonazolį, pirimetanilą ir triklopirą į veikliųjų medžiagų sąrašą (OL L 235, 2006 8 30, p. 17).

      (3)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).

      (4)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

      PRIEDAS
      Įgyvendinimo reglamento (ES) Nr. 540/2011 priedo A dalies 136 eilutėje, kurioje nurodytas triklopiras, skiltis „Konkrečios nuostatos“ pakeičiama taip:

         „A DALIS
         Leidžiama naudoti tik kaip herbicidą. Leidžiama naudoti iš viso per metus ne daugiau kaip 480 g veikliosios medžiagos vienam hektarui.
         B DALIS
         Įgyvendinant Reglamento (EB) Nr. 1107/2009 29 straipsnio 6 dalyje numatytus vienodus principus, atsižvelgiama į triklopiro peržiūros ataskaitos, priimtos Augalų, gyvūnų, maisto ir pašarų nuolatiniame komitete 2014 m. gruodžio 12 d., išvadas, ypač į jos I ir II priedėlius.
         Atlikdamos šį bendrą vertinimą, valstybės narės:

                     —

                     ypatingą dėmesį skiria požeminio vandens apsaugai, esant pažeidžiamoms sąlygoms. Prireikus registracijos sąlygose numatomos rizikos mažinimo priemonės ir inicijuojamos stebėsenos programos pažeidžiamose zonose;

                     —

                     ypatingą dėmesį skiria asmenims, dirbantiems su šia medžiaga, ir užtikrina, kad naudojimo instrukcijose būtų numatyta naudoti tinkamas asmens apsaugos priemones;

                     —

                     ypatingą dėmesį skiria paukščių, žinduolių, vandens organizmų ir netikslinių augalų apsaugai. Registracijos sąlygose prireikus numatomos rizikos mažinimo priemonės.“


title: 2013 m. birželio 17 d. Komisijos įgyvendinimo reglamentas (ES) Nr. 570/2013, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga geraniolis ir iš dalies keičiamas Įgyvendinimo reglamento (ES) Nr. 540/2011 priedas  Tekstas svarbus EEE

text:
20.6.2013

               LT

               Europos Sąjungos oficialusis leidinys

               L 168/18

      KOMISIJOS ĮGYVENDINIMO REGLAMENTAS (ES) Nr. 570/2013
   2013 m. birželio 17 d.
   kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga geraniolis ir iš dalies keičiamas Įgyvendinimo reglamento (ES) Nr. 540/2011 priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 13 straipsnio 2 dalį ir 78 straipsnio 2 dalį,
   kadangi:

               (1)

               pagal Reglamento (EB) Nr. 1107/2009 80 straipsnio 1 dalies a punktą Direktyva 91/414/EEB (2) turi būti taikoma veikliųjų medžiagų, dėl kurių sprendimas buvo priimtas pagal šios direktyvos 6 straipsnio 3 dalį iki 2011 m. birželio 14 d., patvirtinimo tvarkai ir sąlygoms. Reglamento (EB) Nr. 1107/2009 80 straipsnio 1 dalies a punkto sąlygos, nustatytos geranioliui, įgyvendintos Komisijos sprendimu 2011/266/ES (3);

               (2)

               pagal Direktyvos 91/414/EEB 6 straipsnio 2 dalį 2008 m. kovo 7 d. Jungtinė Karalystė gavo Eden Research PLC paraišką įtraukti veikliąją medžiagą geraniolį į Direktyvos 91/414/EEB I priedą. Sprendimu 2011/266/EB patvirtinta, kad dokumentų rinkinys buvo išsamus ir parengtas taip, kad jį būtų galima laikyti iš esmės atitinkančiu Direktyvos 91/414/EEB II ir III prieduose nustatytus duomenų ir informacijos reikalavimus;

               (3)

               šios veikliosios medžiagos poveikis žmonių ir gyvūnų sveikatai ir aplinkai pareiškėjo pasiūlytoms naudojimo paskirtims buvo įvertintas pagal Direktyvos 91/414/EEB 6 straipsnio 2 ir 4 dalių nuostatas. Paskirta valstybė narė ataskaitos rengėja 2011 m. birželio 30 d. pateikė vertinimo ataskaitos projektą;

               (4)

               valstybės narės ir Europos maisto saugos tarnyba (toliau – Tarnyba) peržiūrėjo vertinimo ataskaitos projektą. 2012 m. spalio 15 d. Tarnyba pateikė Komisijai peržiūros išvadas dėl veikliosios medžiagos pesticido geraniolio keliamos rizikos vertinimo (4). Vertinimo ataskaitos projektą ir Tarnybos išvadas valstybės narės ir Komisija peržiūrėjo Maisto grandinės ir gyvūnų sveikatos nuolatiniame komitete ir 2013 m. gegužės 17 d. pateikė kaip Komisijos peržiūros ataskaitą dėl geraniolio;

               (5)

               atlikus įvairius tyrimus nustatyta, kad augalų apsaugos produktai, kurių sudėtyje yra geraniolio, gali būti laikomi iš esmės atitinkančiais Direktyvos 91/414/EEB 5 straipsnio 1 dalies a ir b punktų ir 5 straipsnio 3 dalies reikalavimus, visų pirma kai naudojimo paskirtys yra tos, kurios buvo išnagrinėtos ir išsamiai aprašytos Komisijos peržiūros ataskaitoje. Todėl tikslinga patvirtinti geraniolį;

               (6)

               tačiau pagal Reglamento (EB) Nr. 1107/2009 13 straipsnio 2 dalį kartu su to reglamento 6 straipsniu ir atsižvelgiant į dabartines mokslo ir technikos žinias, būtina nustatyti tam tikras sąlygas ir apribojimus. Visų pirma reikėtų paprašyti papildomos patvirtinamosios informacijos;

               (7)

               prieš patvirtinant veikliąją medžiagą turėtų būti nustatytas tinkamas laikotarpis, per kurį valstybės narės ir suinteresuotosios šalys galėtų pasirengti laikytis naujų reikalavimų, atsirasiančių patvirtinus veikliąją medžiagą;

               (8)

               tačiau, nepažeidžiant Reglamente (EB) Nr. 1107/2009 nustatytų įpareigojimų, atsiradusių patvirtinus medžiagą, atsižvelgiant į specifinę padėtį, susidariusią dėl perėjimo nuo Direktyvos 91/414/EEB prie Reglamento (EB) Nr. 1107/2009, turėtų būti taikomos toliau pateiktos nuostatos. Valstybėms narėms turėtų būti suteiktas šešių mėnesių laikotarpis po medžiagos patvirtinimo, per kurį jos peržiūrėtų augalų apsaugos produktų, kurių sudėtyje yra geraniolio, registraciją. Valstybės narės turėtų atitinkamai pataisyti, pakeisti arba panaikinti registraciją. Nukrypstant nuo to termino, turėtų būti nustatytas ilgesnis laikotarpis, per kurį, kaip nustatyta Direktyvoje 91/414/EEB ir taikant vienodus principus, turėtų būti pateiktas ir įvertintas III priede nustatytas atnaujintas išsamus kiekvieno augalų apsaugos produkto dokumentų rinkinys, parengtas pagal kiekvieną numatomą naudojimo paskirtį;

               (9)

               patirtis, įgyta į Direktyvos 91/414/EEB I priedą įtraukiant veikliąsias medžiagas, įvertintas remiantis 1992 m. gruodžio 11 d. Komisijos reglamento (EEB) Nr. 3600/92, nustatančio išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką (5) 8 straipsnio 2 dalyje, pirmojo etapo įgyvendinimo taisykles, nuostatomis, rodo, kad gali kilti sunkumų išaiškinant galiojančios registracijos turėtojų pareigas, susijusias su galimybe naudotis duomenimis. Todėl, siekiant ateityje išvengti tų sunkumų, būtina aiškiau apibrėžti valstybių narių pareigas, visų pirma pareigą patikrinti, ar registracijos turėtojas gali naudotis šios direktyvos II priedo reikalavimus atitinkančiu dokumentų rinkiniu. Tačiau, jas aiškiau apibrėžus, valstybėms narėms ar registracijos turėtojams neatsirastų naujų įpareigojimų, palyginti su nustatytaisiais iki šiol priimtomis direktyvomis, kuriomis iš dalies keičiamas minėtos direktyvos I priedas, arba reglamentais, kuriais patvirtinamos veikliosios medžiagos;

               (10)

               pagal Reglamento (EB) Nr. 1107/2009 13 straipsnio 4 dalį 2011 m. gegužės 25 d. Komisijos įgyvendinimo reglamento (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (6), priedas turėtų būti atitinkamai iš dalies pakeistas;

               (11)

               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Veikliosios medžiagos patvirtinimas
   Pagal I priede nustatytas sąlygas patvirtinama tame priede nurodyta veiklioji medžiaga geraniolis.
   2 straipsnis
   Pakartotinis augalų apsaugos produktų vertinimas
   1.   Vadovaudamosi Reglamentu (EB) Nr. 1107/2009, valstybės narės, jei būtina, iki 2014 m. gegužės 31 d. iš dalies keičia arba panaikina galiojančią augalų apsaugos produktų, kurių sudėtyje yra veikliosios medžiagos geraniolio, registraciją.
   Iki tos datos jos pirmiausia patikrina, ar laikomasi šio reglamento I priede nustatytų sąlygų, išskyrus to priedo konkrečių nuostatų skiltyje nustatytas sąlygas, ir ar registracijos turėtojas turi dokumentų rinkinį, atitinkantį Direktyvos 91/414/EEB II priedo reikalavimus, arba gali juo naudotis vadovaudamasis tos direktyvos 13 straipsnio 1–4 dalyse ir Reglamento (EB) Nr. 1107/2009 62 straipsnyje nustatytomis sąlygomis.
   2.   Nukrypdamos nuo 1 dalies nuostatų valstybės narės ne vėliau kaip iki 2013 m. lapkričio 30 d. iš naujo įvertina kiekvieną registruotą augalų apsaugos produktą, kurio sudėtyje geraniolis yra vienintelė veiklioji medžiaga arba viena iš keleto veikliųjų medžiagų, kurios visos įtrauktos į Įgyvendinimo reglamento (ES) Nr. 540/2011 priedą, taikydamos vienodus principus, nustatytus Reglamento (EB) Nr. 1107/2009 29 straipsnio 6 dalyje, vadovaudamosi Direktyvos 91/414/EEB III priedo reikalavimus atitinkančiu dokumentų rinkiniu ir atsižvelgdamos į šio reglamento I priedo konkrečių nuostatų skiltį. Remdamosi tuo vertinimu valstybės narės nustato, ar produktas atitinka Reglamento (EB) Nr. 1107/2009 29 straipsnio 1 dalyje nustatytas sąlygas.
   Nustačiusios, ar produktas atitinka minėtas sąlygas, valstybės narės:

               a)

               jei būtina, ne vėliau kaip iki 2015 m. gegužės 31 d. iš dalies pakeičia arba panaikina produkto, kurio sudėtyje geraniolis yra vienintelė veiklioji medžiaga, registraciją; arba

               b)

               iki 2015 m. kovo 31 d. arba iki tokiam pakeitimui ar panaikinimui atlikti nustatytos dienos, nurodytos atitinkamame teisės akte ar teisės aktuose, kuriais atitinkama medžiaga ar medžiagos buvo įtrauktos į Direktyvos 91/414/EEB I priedą, pasirinkdamos vėliausią datą, prireikus iš dalies pakeičia arba panaikina produktų, kurių sudėtyje geraniolis yra viena iš kelių veikliųjų medžiagų, registraciją.

         3 straipsnis
   Įgyvendinimo reglamento (ES) Nr. 540/2011 pakeitimai
   Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.
   4 straipsnis
   Įsigaliojimas ir taikymo data
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2013 m. gruodžio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. birželio 17 d.

            Komisijos vardu

            Pirmininkas

         José Manuel BARROSO

      (1)  OL L 309, 2009 11 24, p. 1.

      (2)  OL L 230, 1991 8 19, p. 1.

      (3)  OL L 114, 2011 4 5, p. 3.

      (4)  EFSA leidinys, 2012 m.; 10(11):2915. Galima rasti internete adresu www.efsa.europa.eu

      (5)  OL L 366, 1992 12 15, p. 10.

      (6)  OL L 153, 2011 6 11, p. 1.

      I PRIEDAS

                  Įprastas pavadinimas, identifikavimo numeriai

                  IUPAC pavadinimas

                  Grynumas (1)

                  Patvirtinimo data

                  Patvirtinimo galiojimo pabaiga

                  Konkrečios nuostatos

                  Geraniolis CAS Nr.: 106–24–1
                  CIPAC Nr.: 968

                  3,7-dimetil-2,6-nonadien-1-olis

                  ≥ 980 g/kg

                  2013 m. gruodžio 1 d.

                  2023 m. lapkričio 30 d.

                  Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į geraniolio peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2013 m. gegužės 17 d., išvadas, ypač į jos I ir II priedėlius.
                  Atlikdamos šį bendrą vertinimą valstybės narės ypatingą dėmesį turi skirti:

                              —

                              su medžiaga dirbančių asmenų, darbuotojų, šalia esančių asmenų ir gyventojų saugai, užtikrindamos, kad naudojimo sąlygose prireikus būtų įtrauktas reikalavimas naudoti tinkamas asmens apsaugos priemones;

                              —

                              požeminio vandens apsaugai, jei medžiaga yra naudojama regionuose, kuriuose dirvožemis ir (arba) klimatas yra jautrūs taršai;

                              —

                              rizikai vandens organizmams;

                              —

                              rizikai paukščiams ir žinduoliams.

                        Naudojimo sąlygose prireikus nurodomos rizikos mažinimo priemonės.
                  Pareiškėjas pateikia patvirtinamąją informaciją apie:

                              a)

                              duomenis, gautus palyginus geraniolio poveikį natūraliomis sąlygomis su geraniolio poveikiu naudojant jį kaip augalų apsaugos produktą. Šiems duomenims priskirtinas ir poveikis žmonėms, paukščiams, žinduoliams ir vandens organizmams;

                              b)

                              poveikį požeminiam vandeniui.

                        Šią informaciją pareiškėjas Komisijai, valstybėms narėms ir Tarnybai pateikia iki 2015 m. lapkričio 30 d.

         (1)  Papildoma informacija apie veikliųjų medžiagų tapatumą ir specifikaciją pateikta jų peržiūros ataskaitose.

      II PRIEDAS
      Įgyvendinimo reglamento (ES) Nr. 540/2011 priedo B dalis papildoma šiuo įrašu:

                     Numeris

                     Įprastas pavadinimas, identifikavimo numeriai

                     IUPAC pavadinimas

                     Grynumas (1)

                     Patvirtinimo data

                     Patvirtinimo galiojimo pabaiga

                     Konkrečios nuostatos

                     „46

                     Geraniolis CAS Nr.: 106–24–1
                     CIPAC Nr.: 968

                     3,7-dimetil-2,6-nonadien-1-olis

                     ≥ 980 g/kg

                     2013 m. gruodžio 1 d.

                     2023 m. lapkričio 30 d.

                     Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į geraniolio peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2013 m. gegužės 17 d., išvadas, ypač į jos I ir II priedėlius.
                     Atlikdamos šį bendrą vertinimą valstybės narės ypatingą dėmesį turi skirti:

                                 —

                                 su medžiaga dirbančių asmenų, darbuotojų, šalia esančių asmenų ir gyventojų saugai, užtikrindamos, kad naudojimo sąlygose prireikus būtų įtrauktas reikalavimas naudoti tinkamas asmens apsaugos priemones;

                                 —

                                 požeminio vandens apsaugai, jei medžiaga yra naudojama regionuose, kuriuose dirvožemis ir (arba) klimatas yra jautrūs taršai;

                                 —

                                 rizikai vandens organizmams;

                                 —

                                 rizikai paukščiams ir žinduoliams.

                           Naudojimo sąlygose prireikus nurodomos rizikos mažinimo priemonės.
                     Pareiškėjas pateikia patvirtinamąją informaciją apie:

                                 a)

                                 duomenis, gautus palyginus geraniolio poveikį natūraliomis sąlygomis su geraniolio poveikiu naudojant jį kaip augalų apsaugos produktą. Šiems duomenims priskirtinas ir poveikis žmonėms, paukščiams, žinduoliams ir vandens organizmams;

                                 b)

                                 poveikį požeminiam vandeniui.

                           Šią informaciją pareiškėjas Komisijai, valstybėms narėms ir Tarnybai pateikia iki 2015 m. lapkričio 30 d.

         (1)  Papildoma informacija apie veikliosios medžiagos tapatumą ir specifikaciją pateikta peržiūros ataskaitoje.“


title: 2013 m. lapkričio 4 d. Komisijos įgyvendinimo reglamentas (ES) Nr. 1089/2013, kuriuo iš dalies keičiamos Įgyvendinimo reglamento (ES) Nr. 540/2011 nuostatos dėl veikliosios medžiagos diatomito (infuzorinės žemės) patvirtinimo sąlygų  Tekstas svarbus EEE

text:
5.11.2013

               LT

               Europos Sąjungos oficialusis leidinys

               L 293/31

         KOMISIJOS ĮGYVENDINIMO REGLAMENTAS (ES) Nr. 1089/2013
   2013 m. lapkričio 4 d.
   kuriuo iš dalies keičiamos Įgyvendinimo reglamento (ES) Nr. 540/2011 nuostatos dėl veikliosios medžiagos diatomito (infuzorinės žemės) patvirtinimo sąlygų
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 13 straipsnio 2 dalies c punktą ir 78 straipsnio 2 dalį,
   kadangi:

               (1)

               veiklioji medžiaga diatomitas (infuzorinė žemė) buvo įtraukta į Tarybos direktyvos 91/414/EEB (2) I priedą priėmus Komisijos direktyvą 2008/127/EB (3) pagal Komisijos reglamento (EB) Nr. 2229/2004 (4) 24b straipsnyje nustatytą tvarką. Direktyvą 91/414/EEB pakeitus Reglamentu (EB) Nr. 1107/2009 ši medžiaga laikoma patvirtinta pagal tą reglamentą ir yra įtraukta į Komisijos įgyvendinimo reglamento (ES) Nr. 540/2011 (5) priedo A dalį;

               (2)

               pagal Reglamento (EB) Nr. 2229/2004 25a straipsnį Europos maisto saugos tarnyba (toliau – Tarnyba) 2012 m. birželio 22 d. pateikė Komisijai savo nuomonę dėl diatomito (infuzorinės žemės) peržiūros ataskaitos projekto. Tarnyba pateikė pareiškėjui savo nuomonę dėl diatomito (infuzorinės žemės). Komisija paragino pareiškėją pateikti pastabas dėl diatomito (infuzorinės žemės) peržiūros ataskaitos projekto. Peržiūros ataskaitos projektą ir Tarnybos išvadas valstybės narės ir Komisija peržiūrėjo Maisto grandinės ir gyvūnų sveikatos nuolatiniame komitete ir 2013 m. spalio 3 d. pateikė kaip Komisijos peržiūros ataskaitą dėl diatomito (infuzorinės žemės);

               (3)

               patvirtinta, kad veiklioji medžiaga diatomitas (infuzorinė žemė) turi būti laikoma patvirtinta pagal Reglamentą (EB) Nr. 1107/2009;

               (4)

               pagal Reglamento (EB) Nr. 1107/2009 13 straipsnio 2 dalį kartu su to reglamento 6 straipsniu ir atsižvelgiant į dabartines mokslo ir technikos žinias, būtina iš dalies pakeisti patvirtinimo sąlygas. Visų pirma reikėtų paprašyti papildomos patvirtinamosios informacijos;

               (5)

               todėl Įgyvendinimo reglamento (ES) Nr. 540/2011 priedas turėtų būti atitinkamai iš dalies pakeistas;

               (6)

               valstybėms narėms turėtų būti skirta pakankamai laiko iš dalies pakeisti arba panaikinti augalų apsaugos produktų, kurių sudėtyje yra diatomito (infuzorinės žemės), registraciją;

               (7)

               augalų apsaugos produktams, kurių sudėtyje yra diatomito (infuzorinės žemės), jei valstybės narės suteikia bet kokį lengvatinį laikotarpį pagal Reglamento (EB) Nr. 1107/2009 46 straipsnį, šis laikotarpis turi pasibaigti ne vėliau kaip po aštuoniolikos mėnesių po šio reglamento įsigaliojimo dienos;

               (8)

               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 540/2011 pakeitimai
   Įgyvendinimo reglamento (ES) Nr. 540/2011 priedo A dalis iš dalies keičiama taip, kaip nustatyta šio reglamento priede.
   2 straipsnis
   Pereinamojo laikotarpio priemonės
   Vadovaudamosi Reglamentu (EB) Nr. 1107/2009 valstybės narės, jei būtina, iki 2014 m. gegužės 25 d. iš dalies keičia arba panaikina galiojančias augalų apsaugos produktų, kurių sudėtyje yra veikliosios medžiagos diatomito (infuzorinės žemės) registracijas.
   3 straipsnis
   Lengvatinis laikotarpis
   Valstybių narių suteikiamas lengvatinis laikotarpis pagal Reglamento (EB) Nr. 1107/2009 46 straipsnį yra kuo trumpesnis ir baigiasi ne vėliau kaip po 2015 m. gegužės 25 d.
   4 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. lapkričio 4 d.

            Komisijos vardu

            Pirmininkas

         José Manuel BARROSO

      (1)  OL L 309, 2009 11 24, p. 1.

      (2)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).

      (3)  2008 m. gruodžio 18 d. Komisijos direktyva 2008/127/EB, iš dalies keičianti Tarybos direktyvos 91/414/EEB nuostatas dėl keleto veikliųjų medžiagų įtraukimo (OL L 344, 2008 12 20, p. 89).

      (4)  2004 m. gruodžio 3 d. Komisijos reglamentas (EB) Nr. 2229/2004, nustatantis tolesnes išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, ketvirtojo etapo įgyvendinimo taisykles (OL L 379, 2004 12 24, p. 13).

      (5)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

      PRIEDAS
      Įgyvendinimo reglamento (ES) Nr. 540/2011 priedo A dalies 236 įrašas dėl veikliosios medžiagos diatomito (infuzorinės žemės) pakeičiamas taip:

                     Numeris

                     Įprastas pavadinimas, identifikavimo numeriai

                     IUPAC pavadinimas

                     Grynumas

                     Patvirtinimo data

                     Patvirtinimo galiojimo pabaiga

                     Konkrečios nuostatos

                     „236

                     Diatomitas (infuzorinė žemė)
                     CAS Nr. 61790–53–2
                     CIPAC Nr. 647

                     Diatomitas (ne IUPAC pavadinimas)
                     Infuzorinė žemė
                     Amorfinis silicio dioksidas
                     Kvarcas
                     Diatomitas

                     Produktas sudarytas iš 100 % infuzorinės žemės.
                     Maksimalus kristalinio silicio dioksido (skersmuo mažiau nei 50 μm) dalelių kiekis 0,1 %.

                     2009 m. rugsėjo 1 d.

                     2019 m. rugpjūčio 31 d.

                     A   DALIS
                     Leidžiama naudoti tik uždarose patalpose kaip insekticidą ir akaricidą, skirtą profesionaliam naudojimui.
                     B   DALIS
                     Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į diatomito (infuzorinės žemės) (SANCO/2617/2008) peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2013 m. spalio 3 d., išvadas, ypač į jos I ir II priedėlius.
                     Atlikdamos šį bendrąjį vertinimą, valstybės narės ypatingą dėmesį skiria operatorių ir darbuotojų saugai. Naudojimo sąlygose turi būti nustatytas tinkamų asmens ir kvėpavimo takų apsaugos priemonių taikymas. Prireikus naudojimo sąlygose nustatomas draudimas darbininkams būti patalpose tam tikrą laiko tarpą po susijusio produkto panaudojimo dėl jo keliamos rizikos.
                     Susijusios valstybės narės užtikrina, kad pareiškėjai iki 2015 m. lapkričio 25 d. praneštų Komisijai, valstybėms narėms ir Tarnybai informaciją, susijusią su inhaliaciniu toksiškumu, siekiant patvirtinti diatomito (infuzorinės žemės) profesinio poveikio normas.“


title: 2015 m. birželio 30 d. Komisijos įgyvendinimo reglamentas (ES) 2015/1044, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
1.7.2015

               LT

               Europos Sąjungos oficialusis leidinys

               L 167/67

         KOMISIJOS ĮGYVENDINIMO REGLAMENTAS (ES) 2015/1044
   2015 m. birželio 30 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308//2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2015 m. birželio 30 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  AL

                  32,3

                  MA

                  147,7

                  MK

                  63,5

                  ZZ

                  81,2

                  0707 00 05

                  TR

                  106,1

                  ZZ

                  106,1

                  0709 93 10

                  TR

                  122,9

                  ZZ

                  122,6

                  0805 50 10

                  AR

                  115,4

                  BO

                  144,3

                  TR

                  102,0

                  UY

                  130,0

                  ZA

                  136,5

                  ZZ

                  125,6

                  0808 10 80

                  AR

                  86,7

                  BR

                  101,6

                  CL

                  126,4

                  NZ

                  149,4

                  US

                  109,6

                  ZA

                  125,2

                  ZZ

                  116,5

                  0809 10 00

                  IL

                  315,1

                  TR

                  253,8

                  ZZ

                  284,5

                  0809 29 00

                  TR

                  321,9

                  US

                  581,4

                  ZZ

                  451,7

                  0809 40 05

                  IL

                  221,0

                  ZZ

                  221,0

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2011 m. rugsėjo 13 d. Komisijos įgyvendinimo reglamentas (ES) Nr. 914/2011, kuriuo iš dalies keičiamas Reglamentas (ES) Nr. 605/2010, kuriuo nustatomos gyvūnų sveikatos, visuomenės sveikatos ir veterinarinio sertifikavimo sąlygos, taikomos įvežant į Europos Sąjungą žalią pieną ir pieno gaminius, skirtus vartoti žmonėms  Tekstas svarbus EEE

text:
14.9.2011

               LT

               Europos Sąjungos oficialusis leidinys

               L 237/1

         KOMISIJOS ĮGYVENDINIMO REGLAMENTAS (ES) Nr. 914/2011
   2011 m. rugsėjo 13 d.
   kuriuo iš dalies keičiamas Reglamentas (ES) Nr. 605/2010, kuriuo nustatomos gyvūnų sveikatos, visuomenės sveikatos ir veterinarinio sertifikavimo sąlygos, taikomos įvežant į Europos Sąjungą žalią pieną ir pieno gaminius, skirtus vartoti žmonėms
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (1), ypač į jos įžanginį sakinį ir į 9 straipsnio 4 dalies b punktą,
   kadangi:

               (1)

               2010 m. liepos 2 d. Reglamentu (ES) Nr. 605/2010 (2), kuriuo nustatomos gyvūnų sveikatos, visuomenės sveikatos ir veterinarinio sertifikavimo sąlygos, taikomos įvežant į Europos Sąjungą žalią pieną ir pieno gaminius, skirtus vartoti žmonėms, nustatyta, kad žmonėms vartoti skirtos žalio pieno ir pieno gaminių siuntos, kurias leidžiama importuoti į Europos Sąjungą, įvežamos pateikiant veterinarijos sertifikatą, surašytą pagal atitinkamai prekei skirtą II priedo 2 dalyje pateiktą pavyzdį (toliau – veterinarijos sertifikatų pavyzdžiai);

               (2)

               reikėtų paaiškinti, kad reikalavimas naudoti minėtame reglamente pateiktus veterinarijos sertifikatų pavyzdžius nepažeidžia konkrečių sertifikavimo reikalavimų, nustatytų kituose Sąjungos teisės aktuose ar Sąjungos ir trečiųjų šalių susitarimuose;

               (3)

               veterinarijos sertifikatų pavyzdžiuose nurodytas prekės kodas, priskiriamas prekėms, kurioms taikomas Reglamentas (ES) Nr. 605/2010, pagal Pasaulio muitinių organizacijos (PMO) tarifų nomenklatūros suderintąją prekių aprašymo ir kodavimo sistemą (SS kodai);

               (4)

               tam tikri pieno gaminiai, kuriems taikomas Reglamentas (ES) Nr. 605/2010, neklasifikuojami pagal veterinarijos sertifikatų pavyzdžiuose nurodytus prekių kodus. Tam, kad tokias prekes būtų galima tiksliau nustatyti veterinarijos sertifikatų pavyzdžiuose, šiuos pavyzdžius būtina iš dalies pakeisti ir įrašyti trūkstamus SS kodus, visų pirma SS kodus 35.01 ir 35.02 (kazeinas, kazeinatai ir albuminai);

               (5)

               be to, veterinarijos sertifikatų pavyzdžiuose reikėtų paaiškinti, kad reikalavimai dėl antibiotikų likučių, teršalų ir pesticidų likučių gali būti pagrįsti valstybinių stebėsenos programų, kurios yra lygiavertės numatytosioms Sąjungos teisės aktuose, išvadomis;

               (6)

               dėl Sąjungos teisės aktų aiškumo ir skaidrumo veterinarijos sertifikatų pavyzdžius reikėtų pakeisti šio reglamento priede pateiktais veterinarijos sertifikatų pavyzdžiais;

               (7)

               todėl Reglamentas (ES) Nr. 605/2010 turėtų būti atitinkamai iš dalies pakeistas;

               (8)

               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamentas (ES) Nr. 605/2010 iš dalies keičiamas taip:

               (1)

               1 straipsnis papildomas šia antra pastraipa:
               „Šis reglamentas taikomas nepažeidžiant kitų konkrečių sertifikavimo reikalavimų, nustatytų kituose Sąjungos teisės aktuose ar Sąjungos ir trečiųjų šalių susitarimuose.“

               (2)

               II priedas iš dalies keičiamas pagal šio reglamento priedą.

         2 straipsnis
   Pereinamuoju laikotarpiu iki 2011 m. lapkričio 30 d., iki įsigaliojant šiam reglamentui žalio pieno ir pieno gaminių siuntas, kurioms atitinkami veterinarijos sertifikatai buvo išduoti pagal Reglamentą (ES) Nr. 605/2010, galima toliau įvežti į Sąjungą.
   3 straipsnis
   Šis reglamentas įsigalioja dvidešimtąją dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. rugsėjo 13 d.

            Komisijos vardu

            Pirmininkas

         José Manuel BARROSO

      (1)  OL L 18, 2003 1 23, p. 11.

      (2)  OL L 175, 2010 7 10, p. 1.

      PRIEDAS
      Reglamento (ES) Nr. 605/2010 II priedo 2 ir 3 dalys pakeičiamos taip:

         „2 DALIS

               Pavyzdys Milk-RM

            Veterinarijos sertifikatas, išduodamas žaliam pienui iš trečiųjų šalių ar jų dalių, iš kurių leidžiama importuoti pagal Reglamento (ES) Nr. 605/2010 I priedo A skiltį, skirtam toliau apdoroti Europos Sąjungoje prieš pateikiant vartoti žmonėms

               Pavyzdys Milk-RMP

            Veterinarijos sertifikatas, išduodamas į Europos Sąjungą importuoti numatytiems ir žmonėms vartoti skirtiems žalio pieno gaminiams iš trečiųjų šalių ar jų dalių, iš kurių leidžiama importuoti pagal Reglamento (ES) Nr. 605/2010 I priedo A skiltį

               Pavyzdys Milk-HTB

            Veterinarijos sertifikatas, išduodamas į Europos Sąjungą importuoti numatytiems ir žmonėms vartoti skirtiems karvių, avių, ožkų ir buivolių žalio pieno gaminiams iš trečiųjų šalių ar jų dalių, iš kurių leidžiama importuoti pagal Reglamento (ES) Nr. 605/2010 I priedo B skiltį

               Pavyzdys Milk-HTC

            Veterinarijos sertifikatas, išduodamas į Europos Sąjungą importuoti numatytiems ir žmonėms vartoti skirtiems pieno gaminiams iš trečiųjų šalių ar jų dalių, iš kurių leidžiama importuoti pagal Reglamento (ES) Nr. 605/2010 I priedo C skiltį

         3 DALIS

               Pavyzdys Milk-TS

            Veterinarijos sertifikatas, išduodamas žmonėms vartoti skirtiems žaliam pienui ar pieno gaminiams, numatytiems [vežti tranzitu] / [sandėliuoti] (1) (2) Europos Sąjungoje


title: 2013 m. lapkričio 12 d. Komisijos įgyvendinimo reglamentas (ES) Nr. 1136/2013, kuriuo dėl veikliųjų medžiagų klotiandino, dimoksistrobino, oksamilo ir petoksamido patvirtinimo galiojimo pratęsimo iš dalies keičiamos Įgyvendinimo reglamento (ES) Nr. 540/2011 nuostatos  Tekstas svarbus EEE

text:
13.11.2013

               LT

               Europos Sąjungos oficialusis leidinys

               L 302/34

         KOMISIJOS ĮGYVENDINIMO REGLAMENTAS (ES) Nr. 1136/2013
   2013 m. lapkričio 12 d.
   kuriuo dėl veikliųjų medžiagų klotiandino, dimoksistrobino, oksamilo ir petoksamido patvirtinimo galiojimo pratęsimo iš dalies keičiamos Įgyvendinimo reglamento (ES) Nr. 540/2011 nuostatos
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 17 straipsnio pirmą pastraipą,
   kadangi:

               (1)

               Komisijos įgyvendinimo reglamento (ES) Nr. 540/2011 (2) priedo A dalyje išvardytos veikliosios medžiagos, laikomos patvirtintomis pagal Reglamentą (EB) Nr. 1107/2009;

               (2)

               veikliųjų medžiagų klotiandino, dimoksistrobino, oksamilo ir petoksamido patvirtinimai neteks galios 2016 m. liepos 31 d.–2016 m. rugsėjo 30 d. Dėl šių veikliųjų medžiagų patvirtinimo galiojimo pratęsimo pateiktos paraiškos. Kadangi šioms veikliosioms medžiagoms taikomi Komisijos įgyvendinimo reglamentu (ES) Nr. 844/2012 (3) nustatyti reikalavimai, pareiškėjams būtina suteikti pakankamai laiko užbaigti atnaujinimo procedūrą pagal minėtą reglamentą. Dėl šios priežasties tų veikliųjų medžiagų patvirtinimo galiojimas veikiausiai baigsis prieš priimant sprendimą dėl jo pratęsimo. Todėl reikia pratęsti jų patvirtinimo galiojimą;

               (3)

               todėl Įgyvendinimo reglamentas (ES) Nr. 540/2011 turėtų būti atitinkamai iš dalies pakeistas;

               (4)

               atsižvelgiant į Reglamento (EB) Nr. 1107/2009 17 straipsnio pirmos pastraipos tikslą, tais atvejais, kai pagal Įgyvendinimo reglamentą (ES) Nr. 844/2012 ne vėliau kaip 30 mėnesių iki šio reglamento priede nustatytos atitinkamos galiojimo pabaigos datos nepateikiamas joks papildomų dokumentų rinkinys, Komisija nustatys galiojimo pabaigos datą, kuri bus tokia pati, kaip ir buvo prieš priimant šį reglamentą, arba kuri bus kita po jos einanti anksčiausia data;

               (5)

               atsižvelgiant į Reglamento (EB) Nr. 1107/2009 17 straipsnio pirmos pastraipos tikslą, tais atvejais, kai Komisija priims reglamentą, kuriame bus nustatyta, kad šio reglamento priede nurodytų veikliųjų medžiagų patvirtinimo galiojimas nepratęsiamas, nes nėra patenkinti patvirtinimo kriterijai, Komisija nustatys galiojimo pabaigos datą, kuri bus tokia pati, kaip ir prieš priimant šį reglamentą, arba kuri bus reglamento dėl veikliųjų medžiagų patvirtinimo galiojimo nepratęsimo įsigaliojimo data, priklausomai nuo to, kuri iš šių datų bus vėlesnė;

               (6)

               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 540/2011 priedo A dalis iš dalies keičiama taip, kaip nustatyta šio reglamento priede.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. lapkričio 12 d.

            Komisijos vardu

            Pirmininkas

         José Manuel BARROSO

      (1)  OL L 309, 2009 11 24, p. 1.

      (2)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

      (3)  2012 m. rugsėjo 18 d. Komisijos įgyvendinimo reglamentas (ES) Nr. 844/2012, kuriuo nustatomos veikliųjų medžiagų patvirtinimo pratęsimo procedūros įgyvendinimo nuostatos, kaip numatyta Europos Parlamento ir Tarybos reglamente (EB) Nr. 1107/2009 dėl augalų apsaugos produktų pateikimo į rinką (OL L 252, 2012 9 19, p. 26).

      PRIEDAS
      Įgyvendinimo reglamento (ES) Nr. 540/2011 priedo A dalis iš dalies keičiama taip:

                  1)

                  šeštoje skiltyje oksamilo (116 įrašas) patvirtinimo galiojimo pabaigos data 2016 m. liepos 31 d. pakeičiama į 2018 m. sausio 31 d.;

                  2)

                  šeštoje skiltyje klotiandino (121 įrašas) patvirtinimo galiojimo pabaigos data 2016 m. liepos 31 d. pakeičiama į 2018 m. sausio 31 d.;

                  3)

                  šeštoje skiltyje petoksamido (122 įrašas) patvirtinimo galiojimo pabaigos data 2016 m. liepos 31 d. pakeičiama į 2018 m. sausio 31 d.;

                  4)

                  šeštoje skiltyje dimoksistrobino (128 įrašas) patvirtinimo galiojimo pabaigos data 2016 m. rugsėjo 30 d. pakeičiama į 2018 m. sausio 31 d.


title: 2012 m. gruodžio 13 d. Komisijos įgyvendinimo reglamentas (ES) Nr. 1197/2012, kuriuo dėl veikliųjų medžiagų acetamiprido, alfa cipermetrino, Ampelomyces quisqualis padermės AQ 10, benalaksilo, bifenazato, bromoksinilo, chlorprofamo, desmedifamo, etoksazolio, Gliocladium catenulatum padermės J1446, imazosulfurono, laminarino, mepanipirimo, metoksifenozido, milbemektino, fenmedifamo, Pseudomonas chlororaphis padermės MA 342, chinoksifeno, s-metolachloro, tepraloksidimo, tiakloprido, tiramo ir ziramo patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 Tekstas svarbus EEE

text:
14.12.2012

               LT

               Europos Sąjungos oficialusis leidinys

               L 342/27

         KOMISIJOS ĮGYVENDINIMO REGLAMENTAS (ES) Nr. 1197/2012
   2012 m. gruodžio 13 d.
   kuriuo dėl veikliųjų medžiagų acetamiprido, alfa cipermetrino, Ampelomyces quisqualis padermės AQ 10, benalaksilo, bifenazato, bromoksinilo, chlorprofamo, desmedifamo, etoksazolio, Gliocladium catenulatum padermės J1446, imazosulfurono, laminarino, mepanipirimo, metoksifenozido, milbemektino, fenmedifamo, Pseudomonas chlororaphis padermės MA 342, chinoksifeno, s-metolachloro, tepraloksidimo, tiakloprido, tiramo ir ziramo patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 17 straipsnio pirmą pastraipą,
   kadangi:

               (1)

               2011 m. gegužės 25 d. Komisijos įgyvendinimo reglamento (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (2), priedo A dalyje išvardytos veikliosios medžiagos laikomos patvirtintomis pagal Reglamentą (EB) Nr. 1107/2009;

               (2)

               veikliųjų medžiagų acetamiprido, alfa cipermetrino, Ampelomyces quisqualis padermės AQ 10, benalaksilo, bifenazato, bromoksinilo, chlorprofamo, desmedifamo, etoksazolio, Gliocladium catenulatum padermės J1446, imazosulfurono, laminarino, mepanipirimo, metoksifenozido, milbemektino, fenmedifamo, Pseudomonas chlororaphis padermės MA 342, chinoksifeno, s-metolachloro, tepraloksidimo, tiakloprido, tiramo ir ziramo patvirtinimo galiojimas baigiasi 2014 m. liepos 31 d.–2015 m. lapkričio 30 d. Dėl šių veikliųjų medžiagų patvirtinimo galiojimo pratęsimo pateiktos paraiškos. Kadangi šioms veikliosioms medžiagoms bus taikomi reikalavimai, nustatyti 2012 m. rugsėjo 18 d. Komisijos įgyvendinimo reglamente (ES) Nr. 844/2012, kuriuo nustatomos veikliųjų medžiagų patvirtinimo pratęsimo procedūros įgyvendinimo nuostatos, kaip numatyta Europos Parlamento ir Tarybos reglamente (EB) Nr. 1107/2009 dėl augalų apsaugos produktų patekimo į rinką (3), būtina skirti pakankamai laiko patvirtinimo pratęsimo procedūrai pagal tą reglamentą užbaigti. Dėl šios priežasties šių veikliųjų medžiagų patvirtinimo galiojimas veikiausiai baigsis prieš priimant sprendimą dėl jo pratęsimo. Todėl būtina atidėti jų patvirtinimo galiojimo pabaigos datą;

               (3)

               todėl Įgyvendinimo reglamentas (ES) Nr. 540/2011 turėtų būti atitinkamai iš dalies pakeistas;

               (4)

               atsižvelgiant į Reglamento (EB) Nr. 1107/2009 17 straipsnio pirmos pastraipos tikslą, tais atvejais, kai pagal Įgyvendinimo reglamentą (ES) Nr. 844/2012 per 30 mėnesių iki šio reglamento priede nustatytos atitinkamos galiojimo pabaigos datos nepateikiamas joks papildomų dokumentų rinkinys, Komisija nustatys galiojimo pabaigos datą, kuri bus tokia pati, kaip ir buvo prieš priimant šį reglamentą, arba kuri bus kita po jos einanti anksčiausia data;

               (5)

               atsižvelgiant į Reglamento (EB) Nr. 1107/2009 17 straipsnio pirmos pastraipos tikslą, tais atvejais, kai Komisija priims reglamentą, kuriame bus nustatyta, kad šio reglamento priede nurodytų veikliųjų medžiagų patvirtinimo galiojimas nepratęsiamas, nes nėra patenkinti patvirtinimo kriterijai, Komisija nustatys galiojimo pabaigos datą, kuri bus tokia pati, kaip ir prieš priimant šį reglamentą, arba kuri bus reglamento dėl veikliųjų medžiagų patvirtinimo galiojimo nepratęsimo priėmimo data, priklausomai nuo to, kuri iš šių datų bus vėlesnė;

               (6)

               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 540/2011 priedo A dalis iš dalies keičiama taip, kaip nustatyta šio reglamento priede.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2012 m. gruodžio 13 d.

            Komisijos vardu

            Pirmininkas

         José Manuel BARROSO

      (1)  OL L 309, 2009 11 24, p. 1.

      (2)  OL L 153, 2011 6 11, p. 1.

      (3)  OL L 252, 2012 9 19, p. 26.

      PRIEDAS
      Įgyvendinimo reglamento (ES) Nr. 540/2011 priedo A dalis iš dalies keičiama taip:

                  1)

                  šeštoje skiltyje tiramo (73 įrašas) patvirtinimo galiojimo pabaigos data 2014 m. liepos 31 d. keičiama į 2017 m. balandžio 30 d.;

                  2)

                  šeštoje skiltyje ziramo (74 įrašas) patvirtinimo galiojimo pabaigos data 2014 m. liepos 31 d. keičiama į 2017 m. balandžio 30 d.;

                  3)

                  šeštoje skiltyje chinoksifeno (82 įrašas) patvirtinimo galiojimo pabaigos data 2014 m. rugpjūčio 31 d. keičiama į 2017 m. balandžio 30 d.;

                  4)

                  šeštoje skiltyje Pseudomonas chlororaphis padermės MA 342 (89 įrašas) patvirtinimo galiojimo pabaigos data 2014 m. rugsėjo 30 d. keičiama į 2017 m. balandžio 30 d.;

                  5)

                  šeštoje skiltyje mepanipirimo (90 įrašas) patvirtinimo galiojimo pabaigos data 2014 m. rugsėjo 30 d. keičiama į 2017 m. balandžio 30 d.;

                  6)

                  šeštoje skiltyje acetamiprido (91 įrašas) patvirtinimo galiojimo pabaigos data 2014 m. gruodžio 31 d. keičiama į 2017 m. balandžio 30 d.;

                  7)

                  šeštoje skiltyje tiakloprido (92 įrašas) patvirtinimo galiojimo pabaigos data 2014 m. gruodžio 31 d. keičiama į 2017 m. balandžio 30 d.;

                  8)

                  šeštoje skiltyje chlorprofamo (78 įrašas) patvirtinimo galiojimo pabaigos data 2015 m. sausio 31 d. keičiama į 2017 m. liepos 31 d.;

                  9)

                  šeštoje skiltyje alfa cipermetrino (83 įrašas) patvirtinimo galiojimo pabaigos data 2015 m. vasario 28 d. keičiama į 2017 m. liepos 31 d.;

                  10)

                  šeštoje skiltyje benalaksilo (84 įrašas) patvirtinimo galiojimo pabaigos data 2015 m. vasario 28 d. keičiama į 2017 m. liepos 31 d.;

                  11)

                  šeštoje skiltyje bromoksinilo (85 įrašas) patvirtinimo galiojimo pabaigos data 2015 m. vasario 28 d. keičiama į 2017 m. liepos 31 d.;

                  12)

                  šeštoje skiltyje desmedifamo (86 įrašas) patvirtinimo galiojimo pabaigos data 2015 m. vasario 28 d. keičiama į 2017 m. liepos 31 d.;

                  13)

                  šeštoje skiltyje fenmedifamo (88 įrašas) patvirtinimo galiojimo pabaigos data 2015 m. vasario 28 d. keičiama į 2017 m. liepos 31 d.;

                  14)

                  šeštoje skiltyje Ampelomyces quisqualis padermės AQ 10 (93 įrašas) patvirtinimo galiojimo pabaigos data 2015 m. kovo 31 d. keičiama į 2017 m. liepos 31 d.;

                  15)

                  šeštoje skiltyje imazosulfurono (94 įrašas) patvirtinimo galiojimo pabaigos data 2015 m. kovo 31 d. keičiama į 2017 m. liepos 31 d.;

                  16)

                  šeštoje skiltyje laminarino (95 įrašas) patvirtinimo galiojimo pabaigos data 2015 m. kovo 31 d. keičiama į 2017 m. liepos 31 d.;

                  17)

                  šeštoje skiltyje metoksifenozido (96 įrašas) patvirtinimo galiojimo pabaigos data 2015 m. kovo 31 d. keičiama į 2017 m. liepos 31 d.;

                  18)

                  šeštoje skiltyje s-metolachloro (97 įrašas) patvirtinimo galiojimo pabaigos data 2015 m. kovo 31 d. keičiama į 2017 m. liepos 31 d.;

                  19)

                  šeštoje skiltyje Gliocladium catenulatum padermės J1446 (98 įrašas) patvirtinimo galiojimo pabaigos data 2015 m. kovo 31 d. keičiama į 2017 m. liepos 31 d.;

                  20)

                  šeštoje skiltyje etoksazolio (99 įrašas) patvirtinimo galiojimo pabaigos data 2015 m. gegužės 31 d. keičiama į 2017 m. liepos 31 d.;

                  21)

                  šeštoje skiltyje tepraloksidimo (100 įrašas) patvirtinimo galiojimo pabaigos data 2015 m. gegužės 31 d. keičiama į 2017 m. liepos 31 d.;

                  22)

                  šeštoje skiltyje bifenazato (109 įrašas) patvirtinimo galiojimo pabaigos data 2015 m. lapkričio 30 d. keičiama į 2017 m. liepos 31 d.;

                  23)

                  šeštoje skiltyje milbemektino (110 įrašas) patvirtinimo galiojimo pabaigos data 2015 m. lapkričio 30 d. keičiama į 2017 m. liepos 31 d.


title: 2012 m. liepos 20 d. Komisijos įgyvendinimo reglamentas (ES) Nr. 666/2012, kuriuo iš dalies keičiamos reglamentų (EB) Nr. 2092/2004, (EB) Nr. 793/2006, (EB) Nr. 1914/2006, (EB) Nr. 1120/2009, (EB) Nr. 1121/2009, (EB) Nr. 1122/2009, (ES) Nr. 817/2010 ir (ES) Nr. 1255/2010 nuostatos dėl įpareigojimų teikti pranešimus bendrai organizuojant žemės ūkio rinkas ir įgyvendinant tiesioginės paramos ūkininkams schemas

text:
21.7.2012

               LT

               Europos Sąjungos oficialusis leidinys

               L 194/3

         KOMISIJOS ĮGYVENDINIMO REGLAMENTAS (ES) Nr. 666/2012
   2012 m. liepos 20 d.
   kuriuo iš dalies keičiamos reglamentų (EB) Nr. 2092/2004, (EB) Nr. 793/2006, (EB) Nr. 1914/2006, (EB) Nr. 1120/2009, (EB) Nr. 1121/2009, (EB) Nr. 1122/2009, (ES) Nr. 817/2010 ir (ES) Nr. 1255/2010 nuostatos dėl įpareigojimų teikti pranešimus bendrai organizuojant žemės ūkio rinkas ir įgyvendinant tiesioginės paramos ūkininkams schemas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 192 straipsnio 2 dalį kartu su 4 straipsniu,
   atsižvelgdama į 2009 m. sausio 19 d. Tarybos reglamentą (EB) Nr. 73/2009, nustatantį bendrąsias tiesioginės paramos schemų ūkininkams pagal bendrą žemės ūkio politiką taisykles ir nustatantį tam tikras paramos schemas ūkininkams, iš dalies keičiantį Reglamentus (EB) Nr. 1290/2005, (EB) Nr. 247/2006, (EB) Nr. 378/2007 ir panaikinantį Reglamentą (EB) Nr. 1782/2003 (2), ypač į jo 142 straipsnio q punktą,
   kadangi:

               (1)

               2009 m. rugpjūčio 31 d. Komisijos reglamentu (EB) Nr. 792/2009, kuriuo nustatomos išsamios valstybių narių bendrojo rinkų organizavimo įgyvendinimo, tiesioginių išmokų tvarkos, žemės ūkio produktų gamybos ir pardavimo skatinimo, atokiausiems regionams ir mažosioms Egėjo jūros saloms taikomos tvarkos informacijos ir dokumentų teikimo Komisijai taisyklės (3), nustatytos bendrosios taisyklės, pagal kurias kompetentingos valstybių narių institucijos Komisijai teikia informaciją ir dokumentus. Tose taisyklėse visų pirma aptariamas valstybių narių įpareigojimas naudoti Komisijos nurodytas informacines sistemas ir valdžios institucijoms arba individualiems vartotojams, kurie įgalioti siųsti pranešimus, suteiktų prieigos teisių tvirtinimas. Be to, tame reglamente nustatyti bendrieji informacinėms sistemoms taikomi principai, kuriais užtikrinamas dokumentų autentiškumas, vientisumas ir tinkamumas naudoti ateityje ir numatyta asmens duomenų apsauga;

               (2)

               remiantis Reglamentu (EB) Nr. 792/2009, įpareigojimas naudoti informacines sistemas pagal tą reglamentą turi būti numatytas reglamentuose, kuriais nustatomas įpareigojimas teikti konkrečius pranešimus;

               (3)

               Komisija sukūrė elektroninio dokumentų tvarkymo ir procedūrų valdymo informacinę sistemą, naudojamą vidaus darbo procedūroms ir ryšiams su valdžios institucijomis, dalyvaujančiomis įgyvendinant bendrą žemės ūkio politiką;

               (4)

               manoma, kad taikant tą sistemą gali būti įvykdyti kai kurie įpareigojimai teikti pranešimus pagal Reglamentą (EB) Nr. 792/2009, ypač įpareigojimai, nustatyti 2004 m. gruodžio 8 d. Komisijos reglamente (EB) 2092/2004, nustatančiame išsamias džiovintos jautienos be kaulų, kurios kilmės šalis yra Šveicarija, importo tarifų kvotos taikymo taisykles (4), 2006 m. balandžio 12 d. Komisijos reglamente (EB) 793/2006, nustatančiame tam tikras išsamias Tarybos reglamento (EB) Nr. 247/2006, nustatančio specialiąsias žemės ūkio priemones atokiausiems Sąjungos regionams, taikymo taisykles (5), 2006 m. gruodžio 20 d. Komisijos reglamente (EB) Nr. 1914/2006, nustatančiame išsamias Tarybos reglamento (EB) Nr. 1405/2006, nustatančio konkrečias žemės ūkio priemones mažosioms Egėjo jūros saloms, taikymo taisykles (6), 2009 m. spalio 29 d. Komisijos reglamente (EB) Nr. 1120/2009, kuriuo nustatomos išsamios Tarybos reglamento (EB) Nr. 73/2009, nustatančio bendrąsias tiesioginės paramos schemų pagal bendrą žemės ūkio politiką taisykles ir nustatančio tam tikras paramos schemas ūkininkams, III antraštinėje dalyje numatytos bendrosios išmokos schemos taikymo taisyklės (7), 2009 m. spalio 29 d. Komisijos reglamente (EB) Nr. 1121/2009, kuriuo nustatomos išsamios Tarybos reglamento (EB) Nr. 73/2009 IV ir V antraštinėse dalyse numatytų paramos ūkininkams schemų taikymo taisyklės (8), 2009 m. lapkričio 30 d. Komisijos reglamente (EB) Nr. 1122/2009, kuriuo nustatomos išsamios Tarybos reglamento (EB) Nr. 73/2009 įgyvendinimo taisyklės, susijusios su kompleksiniu paramos susiejimu, moduliavimu ir integruota administravimo ir kontrolės sistema pagal tame reglamente numatytas ūkininkams skirtas tiesioginės paramos schemas, ir Tarybos reglamento (EB) Nr. 1234/2007 įgyvendinimo taisyklės, susijusios su kompleksiniu paramos susiejimu pagal vyno sektoriui numatytą paramos schemą (9), 2010 m. rugsėjo 16 d. Komisijos reglamente (ES) Nr. 817/2010, nustatančiame išsamias taisykles, laikantis Tarybos reglamento (EB) Nr. 1234/2007 dėl reikalavimų skiriant eksporto grąžinamąsias išmokas, susijusias su gyvų galvijų gerove juos transportuojant (10) ir 2010 m. gruodžio 22 d. Komisijos reglamente (ES) Nr. 1255/2010, kuriuo nustatomos jaučių jauniklių mėsos produktų, kurių kilmės šalys – Bosnija ir Hercegovina, Buvusioji Jugoslavijos Respublika Makedonija, Juodkalnija, Kroatija ir Serbija, importo tarifinių kvotų taikymo taisyklės (11);

               (5)

               siekiant veiksmingo administravimo ir atsižvelgiant į patirtį, kai kuriuos pranešimus šiuose reglamentuose reikėtų supaprastinti, patikslinti jų turinį arba juos išbraukti;

               (6)

               todėl reglamentai (EB) Nr. 2092/2004, (EB) Nr. 793/2006, (EB) Nr. 1914/2006, (EB) Nr. 1120/2009, (EB) Nr. 1121/2009, (ES) Nr. 1122/2009, (ES) Nr. 817/2010 ir (ES) Nr. 1255/2010 turėtų būti atitinkamai iš dalies pakeisti;

               (7)

               šiame reglamente numatytos priemonės atitinka Tiesioginių išmokų vadybos komiteto ir Bendro žemės ūkio rinkų organizavimo vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 2092/2004 iš dalies keičiamas taip:

               (1)

               7a straipsnio 2 ir 3 dalys pakeičiamos taip:
               „2.   Valstybės narės pateikia Komisijai išsamią informaciją apie produktų, išleistų į laisvą apyvartą pagal Reglamento (EB) Nr. 1301/2006 4 straipsnį, kiekį.
               3.   1 dalyje nurodyti pranešimai teikiami remiantis Komisijos reglamentu (EB) Nr. 792/2009 (12); naudojamos Reglamento (EB) Nr. 382/2008 V priede nurodytos produktų kategorijos.

               (2)

               IV, V ir VI priedai išbraukiami.

         2 straipsnis
   Reglamentas (EB) Nr. 793/2006 iš dalies keičiamas taip:

               (1)

               47 straipsnis papildomas šia 3 dalimi:
               „3.   Šiame straipsnyje nurodyti pranešimai teikiami remiantis Komisijos reglamentu (EB) Nr. 792/2009 (13).

               (2)

               48 straipsnis papildomas šia 3 dalimi:
               „3.   Reglamento (EB) Nr. 247/2006 28 straipsnio 1 ir 2 dalyse nurodyti pranešimai ir ataskaitos rengiami ir teikiami remiantis Reglamentu (EB) Nr. 792/2009.“

         3 straipsnis
   Reglamentas (EB) Nr. 1914/2006 iš dalies keičiamas taip:

               (1)

               32 straipsnis papildomas šia 3 dalimi:
               „3.   Šiame straipsnyje nurodyti pranešimai teikiami remiantis Komisijos reglamentu (EB) Nr. 792/2009 (14).

               (2)

               33 straipsnis papildomas šia 3 dalimi:
               „3.   Reglamento (EB) Nr. 1405/2006 17 straipsnio 1 ir 2 dalyse nurodyti pranešimai ir ataskaitos teikiami remiantis Reglamentu (EB) Nr. 792/2009.“

         4 straipsnis
   Į Reglamentą (EB) Nr. 1120/2009 įterpiamas toks 51a straipsnis:

      „51a straipsnis
      Šiame reglamente, išskyrus 51 straipsnio 4 dalyje, nurodyti pranešimai teikiami remiantis Komisijos reglamentu (EB) Nr. 792/2009 (15).
      51 straipsnio 3 dalyje nurodyti pranešimai teikiami remiantis Reglamentu (EB) Nr. 792/2009 tik nuo 2013 m. sausio 1 d.

   5 straipsnis
   Reglamentas (EB) Nr. 1121/2009 iš dalies keičiamas taip:

               (1)

               4 straipsnio 1 dalis iš dalies keičiama taip:

                           a)

                           a punkto i papunkčio pirmoji, antroji ir trečioji įtraukos išbraukiamos;

                           b)

                           b punktas išbraukiamas;

                           c)

                           c punktas iš dalies keičiamas taip:

                                       i)

                                       i papunkčio pirmoji ir antroji įtraukos išbraukiamos;

                                       ii)

                                       ii papunktis išbraukiamas;

                           d)

                           d ir e punktai išbraukiami.

               (2)

               Įterpiamas 94a straipsnis:
               „94a straipsnis
               Šiame reglamente nurodyti pranešimai teikiami remiantis Komisijos reglamentu (EB) Nr. 792/2009 (16).

         6 straipsnis
   Reglamento (EB) Nr. 1122/2009 84 straipsnio 6 dalis pakeičiama taip:

      „6.   40 straipsnyje ir šio straipsnio 2 ir 5 dalyse nurodyti pranešimai teikiami remiantis Komisijos reglamentu (EB) Nr. 792/2009 (17).

   7 straipsnis
   Reglamento (ES) Nr. 817/2010 8 straipsnis papildomas šia pastraipa:

      „Šiame straipsnyje nurodyti pranešimai teikiami remiantis Komisijos reglamentu (EB) Nr. 792/2009 (18);

   8 straipsnis
   Reglamentas (ES) Nr. 1255/2010 iš dalies keičiamas taip:

               (1)

               8 straipsnio 2 ir 3 dalys pakeičiamos taip:
               „2.   Valstybės narės pateikia Komisijai išsamią informaciją apie produktų, išleistų į laisvą apyvartą pagal Reglamento (EB) Nr. 1301/2006 4 straipsnį, kiekį.
               3.   1 dalyje nurodyti pranešimai teikiami remiantis Komisijos reglamentu (EB) Nr. 792/2009 (19); naudojamos Reglamento (EB) Nr. 382/2008 V priede nurodytos produktų kategorijos.

               (2)

               VIII, IX ir X priedai išbraukiami.

         9 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2012 m. rugpjūčio 16 d. Tačiau 1 ir 8 straipsniai taikomi nuo 2013 m. sausio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. liepos 20 d.

            Komisijos vardu

            Pirmininkas

         José Manuel BARROSO

      (1)  OL L 299, 2007 11 16, p. 1.

      (2)  OL L 30, 2009 1 31, p. 16.

      (3)  OL L 228, 2009 9 1, p. 3.

      (4)  OL L 362, 2004 12 9, p. 4.

      (5)  OL L 145, 2006 5 31, p. 1.

      (6)  OL L 365, 2006 12 21, p. 64.

      (7)  OL L 316, 2009 12 2, p. 1.

      (8)  OL L 316, 2009 12 2, p. 27.

      (9)  OL L 316, 2009 12 2, p. 65.

      (10)  OL L 245, 2010 9 17, p. 16.

      (11)  OL L 342, 2010 12 28, p. 1.

      (12)  OL L 228, 2009 9 1, p. 3.“

      (13)  OL L 228, 2009 9 1, p. 3.“

      (14)  OL L 228, 2009 9 1, p. 3.“

      (15)  OL L 228, 2009 9 1, p. 3.“

      (16)  OL L 228, 2009 9 1, p. 3.“

      (17)  OL L 228, 2009 9 1, p. 3.“

      (18)  OL L 228, 2009 9 1, p. 3.“

      (19)  OL L 228, 2009 9 1, p. 3.“